‘હા’ મેં કહ્યું. મેં ‘હા’ કહી – એમાં સત્ય જરૂર હતું, પણ હરિશ્ચંદ્રનું સત્ય નહોતું, યુધિષ્ઠિરનું સત્ય હતું. ઈન્કમટૅક્સમાં રાહત મળે એ હેતુથી એક મિત્ર પાસેથી દર વર્ષે પંદર-વીસ હજાર રૂપિયા લઈ, પી.પી.એફ.ના મારા નામના એકાઉન્ટમાં જમા કરાવ્યા હતા. મુદત પુરી થયે આ પૂરેપૂરી રકમ મિત્રને આપી દેવાની હતી – વ્યાજ સહિત. મેં તો કેવળ સાક્ષીભાવે રકમ જમા કરાવી હતી ને મુદ્ત પૂરી થયે સાક્ષીભાવે પૈસા લેવાના હતા. ‘બેફામ’ના, મરણ વિશેના, પેલા શેર ‘અવસર મારો હતો ને મારી હાજરી નહોતી’ – ની જેમ પૈસા મારે નામે હતા, પણ મારી માલિકીના નહોતા.